দিনাজপুরের বীরগঞ্জে সাদা পোশাকে পুলিশ সদস্যদের ডাকাতির ঘটনার জের ধরে বিক্ষুব্ধ জনতার হাতে অবরুদ্ধ জেলা প্রশাসকসহ সব কর্মকর্তাকে উদ্ধার করা হয়েছ।  এঘটনায় বীরগঞ্জ ও কাহারোল থানার ২ ওসিসহ ৭ পুলিশ  কর্মকর্তাকে প্রত্যাহার করা হয়েছে।  এছাড়া জনতা পুলিশ সংঘর্ষে ৬পুলিশ সদস্যসহ ১২ জন আহত হয়েছেন। তবে এর আগে মঙ্গলবার ভোররাতের ওই ঘটনায় গণপিটুনিতে ৩পুলিশ কর্মকর্তা আহত হন।  এ ঘটনায় পুলিশের ৫টি মোটরসাইকেল ও ২টি পিকআপ পুড়িয়ে দিয়েছে জনতা।  পরিস্থিতি নিয়ন্ত্রণে ঘটনাস্থলে ২ প্লাটুন বিজিবি ও ৮ গাড়ি রu200c্যাব মোতায়েন করা হয়েছে।  উল্লেখ্য, সাদা পোশাকে ডাকাতির ঘটনার জের ধরে উত্তেজিত এলাকাবাসী বীরগঞ্জ থানা ও দিনাজপুর-ঠাকুরগাঁও সড়ক অবরোধ, থানায় আগুন, জেলা প্রশাসক জামালউদ্দিন আহম্মেদ, সার্কেল এসপি খায়রুল আলম,  ইউএনও, উপজেলা চেয়ারম্যান, ভাইস চেয়ারম্যান এবং কাহারোল থানার ওসিকে আটক করে রাখে।   স্থানীয় সূত্রগুলো জানায়, জেলা প্রশাসকসহ কর্মকর্তাদের ঘেরাও ও লাঞ্ছিত হওয়ার হাত থেকে উদ্ধার করতে যাওয়া পুলিশের সঙ্গে তুমুল সংঘর্ষ বেধে যায় অবরোধকারীদের। এসময় পুলিশ রাবার বুলেট নিক্ষপ করে। একপর্যায়ে থানায় আগুন ধরিয়ে দেয় জনতা।   সংঘর্ষে ৬ পুলিশসহ ১২ জন আহত হয়েছেন। তবে তাদের কাউকেই হাসপাতালে নেওয়া হয়নি। দুপুরের পরে দিনাজপুর-ঠাকুরগাঁও সড়ক থেকে অবরোধকারীদের সরিয়ে দেয় পুলিশ।  প্রত্যক্ষদর্শীরা জানান, দুপুর ১টার দিকে  বিক্ষুব্ধ জনতা বীরগঞ্জ থানা চত্বরে প্রবেশ করে। এসময় তারা থানার জানালার কাঁচ ভাংচুর করে এবং পর্দায় আগুন ধরিয়ে দেয়। তারা পুলিশের ব্যবহৃত ৫ মোটরসাইকেলেও অগ্নিসংযোগ করে।   সর্বশেষ খবরে জানা গেছে, থানা ঘেরাও করে থাকা জনতার বেশিরভাগই এখন স্থান ত্যাগ করেছে।   এসব ঘটনা চলার সময় ঘটনাস্থলে উপস্থিত রংপুরের বিভাগীয় ডিআইজি লুৎফর রহমান, দিনাজপুর বিজিবি সেক্টর কমান্ডার সালেহ আহমেদ ও রংপুরের রu200c্যাব-৫ এর কর্মকর্তা আনোয়ার হোসেন গ্রামবাসীর সঙ্গে আপোষ-মিমাংসার চেষ্টা করছিলেন।  এদিকে পুলিশ সূত্রে জানা গেছে, বীরগঞ্জ  থানা ওসি আক্তারুজ্জামান ও কাহারোল থানা ওসি শহিদুল্লাহসহ ছাড়া প্রত্যাহারকৃত পুলিশের ৫জন এসআই হলেন- তাজুল ইসলাম, ফজলুল হক, জাবেদ ইসলাম, সুকুমার রায় ও মনসুর আলী।  কী ঘটেছিল  প্রত্যক্ষদর্শী সূত্র আমাদের জানায়, ভোররাত ৩ টার দিকে কাহারোল থানার বলেয়া ঘাসিয়ারা গ্রামের তাঁতীপাড়ার রাজেন্দ্র দেবনাথের বাড়িতে ডাকাত হানা দেয়। গ্রামবাসী জানায়, একটি মাইক্রোবাসে করে ১০/১২ সদস্যের পুলিশের একটি দল সিভিল পোশাকে ডাকাতি করতে আসে। একপর্যায়ে এলাকাবাসী সংঘবদ্ধ হয়ে তাদের ঘেরাও করে পিটুনি দেয়। এ সময় ডাকাতরা নিজেদের পুলিশ  সদস্য বলে পরিচয় দেয়। একইসঙ্গে দুর্বৃত্ত পুলিশদলটি তাদের উদ্ধারের জন্য মোবাইল ফোনে বীরগঞ্জ থানাকে জানায়।  সূত্র জানায়, পরে বীরগঞ্জ থানা পুলিশ দুটি পিকআপ ভ্যান নিয়ে ডাকাতদেরকে উদ্ধার করতে এলে জনতা তাদেরও ধাওয়া করে। এ সময় জনতা পুলিশের দুটি পিকআপ ভ্যান জ্বালিয়ে দেয় এবং মাইক্রোবাসের চালক সাইদুর রহমানকে আটক করে।  ডাকাতরা এসময় দুটি চাইনিজ রাইফেল ফেলে পালিয়ে যায়।  এ ঘটনায় সকাল সাড়ে ৯টার দিকে ডাকাতি করতে ... বিস্তারীত যাওয়া পুলিশ সদস্যদের বিচার দাবিতে দিনাজপুর-ঠাকুরগাঁও সড়ক অবরোধ করে রাখে কয়ক হাজার  জনতা। এছাড়া খবর পেয়ে ঘটনাস্থল পরিদর্শনে আসা বীরগঞ্জ সার্কেলের এএসপি খায়রুল আলমসহ ইউএনও, উপজেলা চেয়ারম্যান, ভাইস চেয়ারম্যান, কাহারোল থানা ওসি শহিদুল্লাহসহ ৮ পুলিশ কর্মকর্তাও জনতার মারধর ও ঘেরাওয়ের শিকার হন।  তাদের উদ্ধার করতে গিয়ে বিক্ষুব্ধ জনতার প্রতিরোধের মুখে পুলিশ অসহায় হয়ে পড়ে।  একপর্যায়ে তাদেরও ধাওয়া করে জনতা। বিক্ষুব্ধ এলাকাবাসী এসময় পুলিশের পিকআপ ভ্যান দুটি জ্বালিয়ে দেয়। পরিস্থিতি সামাল দিতে পুলিশ ১০ রাউন্ড ফাকা গুলিবর্ষণ করে। তবে তাতেও দমেনি জনতা।  মঙ্গলবার ভোররাতের এ ঘটনাকে কেন্দ্র  করে এলাকায় উত্তেজনা বিরাজ করছে।  এদিকে পুলিশ সূত্র জানায়, জনতার পিটুনিতে বীরগঞ্জ থানার দুইজন এসআই ও একজন এএসআই আহত হয়েছেন। গুরুতর আহত অবস্থায় এএসআই শাজাহানকে বীরগঞ্জ উপজেলা স্বাস্থ্য কমপ্লেক্সে ভর্তি করা হয়েছে।  আহত অপর দুই এসআই সুকুমার ও তাজুল পলাতক রয়েছেন। তবে তারা কে কোন থানায় কর্মরত তা জানা যায়নি। স্থানীয়দের মতে, কাহারোল ও বীরগঞ্জ পাশাপাশি দুই থানার পুলিশই ডাকাতির ঘটনায় জড়িত।  ঘটনার ধারাবহিকতায় স্থানীয়রা উপজেলা নির্বাহী কর্মকর্তা (ইউএনও) খন্দকার আজিম আহমেদ, উপজেলা চেয়ারম্যান আব্দুল মালেক  সরকার, ভাইস চেয়ারম্যান মামুনুর রশিদ চৌধুরী, কাহারোল থানার ভারপ্রাপ্ত কর্মকর্তা (ওসি) শহিদুল্লাহসহ ৮ পুলিশ কর্মকর্তাকে আটক করে। পরে ঘটনাস্থল পরিদর্শনে এসে জেলা প্রশাসক জামালউদ্দিন আহম্মেদও লাঞ্ছিত হন এবং অবরুদ্ধ হয়ে পড়েন।    এ ব্যাপারে বীরগঞ্জ থানার অফিসার্স ইনচার্জ আকতারুজ্জামানের সঙ্গে যোগাযোগ করা হলে তিনি বলেন, ব্যস্ত আছি, পরে কথা বলবো।